|  |  |
| --- | --- |
| **Az ügytípus megnevezése:** | **Lakossági önerős útépítés KEZDEMÉNYEZÉSE** |
| Az eljáró osztály (szükség esetén a csoport is) megnevezése: | Városüzemeltetési Osztály  Közmű- és Közterületfejlesztési Csoport |
| Illetékességi területe: | Kecskemét Megyei Jogú Város közigazgatási területe |
| Eljárási illeték (igazgatási szolgáltatási díjak): | - |
| Az ügyintézéshez szükséges dokumentumok, okmányok: | Utcaközösség által benyújtott támogatási igénybejelentés, |
| A működését meghatározó jogszabályok felsorolása: | * A közúti közlekedésről szóló 1988. évi I. törvény * 2016. évi CL. törvény az általános közigazgatási rendtartás szabályairól * 22/2016. (XII.15.) önkormányzati rendelet a lakossági kezdeményezésű útépítésekről * 4/2013. (II.14.) önkormányzati rendelet Kecskemét Megyei Jogú Város Önkormányzata Közgyűlésének a Közgyűlés és Szervei Szervezeti és Működési Szabályzatáról * 33/2015. (XII.17.) sz. rendelet Kecskemét Megyei Jogú Város Helyi Építési Szabályzatáról (HÉSZ) |
| Alapvető eljárási szabályok: | A lakossági kezdeményezésre megvalósuló útépítések támogatási rendszerére vonatkozó folyamatot a 22/2016. (XII.15.) önkormányzati rendelet szabályozza. Az utcaközösség által benyújtott kérelem alapján kétféle módon biztosíthat támogatási lehetőséget az önkormányzat az alábbiak szerint:   1. Önkormányzati beruházás keretében, az alábbi feltételek fennállása esetén nyújtható támogatás:  * - a beruházással összefüggésben a rendelet szabályai szerint megállapított mértékű útépítési érdekeltségi hozzájárulást az érdekeltek legalább kétharmad része már az önkormányzat számára megfizette, * - arra az önkormányzat költségvetése forrást biztosít, * - útépítési beruházás esetén valamennyi, a szilárd burkolat alá kerülő nyomvonalas közmű megépítésre került vagy a beruházás részeként megvalósul, * - a kiépítendő útnak közvetlen csatlakozása van szilárd burkolatú úthoz, valamint a szilárd burkolatú csatlakozó út megépítés alatt áll, * - a beruházás megvalósításához szükséges, nyomvonalat képező valamennyi ingatlan önkormányzati vagy állami tulajdonában áll.   Az útépítési érdekeltségi hozzájárulás egy érdekeltségi egységre jutó legkisebb mértéke:   * + gyűjtőút esetén a beruházási költség 40 %-ának és az érdekeltségi egységek számának hányadosa,   + lakóút esetében a beruházási költség 50 %-ának és az érdekeltségi egységek számának hányadosa,   + kiszolgáló út esetében a beruházási költség 50 %-ának és az érdekeltségi egységek számának hányadosa,   + járda esetében a beruházás költség 50 %-ának és az érdekeltségi egységek számának hányadosa.   Az útépítési érdekeltségi hozzájárulás 50 %-át kell megfizetni azoknak a több úttal is határos ingatlannal rendelkező érdekelteknek, akik a rendelet hatályba lépését megelőzően az ingatlannal határos másik út megépítése érdekében útépítési érdekeltségi hozzájárulás megfizetésére kötelezettséget vállaltak vagy annak megfizetésére őket az önkormányzat kötelezte. Ezen körülmények fennállását az érdekeltnek kell bizonyítania a kötelezettséget keletkeztető dokumentum önkormányzat részére a 8. § (4) bekezdés szerinti határidőben történő bemutatásával.”  Nem önkormányzati beruházásban:  A 11.§ szerint az önkormányzat kérelemre lakóút megépítéséhez útépítési támogatást nyújthat, ha az útépítési beruházás   * + az önkormányzat tulajdonában álló közúton valósul meg és   + a kérelmező jogerős érvényes építési engedéllyel rendelkezik, és az engedély érvényessége a kérelem benyújtásától számított legalább 18 hónap időtartamot meghaladja.   A kérelmet a támogatás iránt az útépítési beruházás hatósági engedélyében megnevezett természetes személy nyújthatja be, ha   * kötelezettséget vállal arra, hogy a beruházás megvalósítását követően az elkészült építményt térítésmentesen az önkormányzat tulajdonába adja, * kötelezettséget vállal arra, hogy a járda- vagy útépítés tervezésére és kivitelezésre megkötött szerződésekből származó garanciális, szavatossági, jótállási és egyéb, a szerződések teljesítését a szerződések időtartamán túlmenően biztosító szerződéses megállapodásokból őt megillető jogokat az önkormányzatnak térítésmentesen átadja és ennek tényét a tervezésre, kivitelezésre megkötött szerződésekben rögzíti.   Az útépítési támogatás mértéke ebben az esetben nem haladhatja a beruházás bekerülési költségének az 50 %-át. |
| Az eljárást megindító irat benyújtásának módja (helye, ideje): | Kecskemét Megyei Jogú Város Polgármesteri Hivatal Színház felőli ügyfélszolgálati helyiség  hétfő: 7.45 – 12.00 és  13.00 – 16.30  szerda: 13.00 – 18.00 |
| Útmutató, az ügymenetre vonatkozó tájékoztatás: | Önkormányzati beruházás esetén:  Amennyiben a legalább 2/3-os többséggel benyújtott kezdeményezés megvalósításának nincs akadálya, a polgármester tájékoztatja érdekelteket a műszaki lehetőségekről az útépítési együttműködési megállapodás megküldésével egyidejűleg. Az érdekeltek 30 napon belül juttathatják a megállapodást aláírva vissza a polgármesteri hivatal részére.  Amennyiben az érdekeltek legalább 2/3-a a megállapodásokat visszaküldte, a polgármesteri hivatal értesíti érdekelteket a beruházással kapcsolatos információkról.  A kivitelezések sorrendjét bizottság állapítja meg.  Az érdekeltek által vállalt hozzájárulás teljesítése történhet egyösszegű befizetéssel vagy, részletfizetéssel.  A polgármester – ha az útépítési együttműködésben az érdekeltek több mint kétharmada részt vesz – az abban részt nem vevő, de a közút használatában érdekelt természetes és jogi személyt, jogi személyiség nélküli gazdasági társaságot a résztvevők által vállalt anyagi hozzájárulás mértékéig útépítési érdekeltségi hozzájárulás - a határozat jogerőre emelkedésétől számított 60 napon belüli - egyösszegű megfizetésére kötelezi a közigazgatási hatósági eljárás szabályai szerint.  Nem önkormányzati beruházás esetén:  Az útépítési támogatások nyújtásáról a rendeletben meghatározott feltételek teljesülése esetén a polgármester a bizottság által meghatározott sorrend figyelembevételével dönt, ha a kérelmező igazolja, hogy a beruházás bekerülési költségének az önkormányzattól kért útépítési támogatáson felüli része rendelkezésére áll és az útépítési beruházás vagy járdaépítés megvalósításának rendeletben meghatározott feltételei teljesülnek.  A polgármester az útépítési támogatás biztosításáról megállapodást köt a kérelmezővel, az útépítési beruházás vagy járdaépítés forgalomba helyezését követő 30 napon belül az útépítési támogatást a kérelmező részére kifizeti. |
| Ügyintézéshez használt letölthető formanyomtatványok: | Lakossági önerős útépítés kezdeményezése (önkormányzati beruházásban) |
| Elektronikus úton való intézés lehetősége: | 1-4. elektronikus szolgáltatási szint |